
ΘΕΜΑ : 1η Δημόσια Διαβούλευση του τεύχους διακήρυξης για το «Υποέργο 7. Εποπτεία Χώρων INSPIRE 2026»

ΣΧΕΤ.: Την υπ΄ αριθμ. Απόφαση 228/2026_40η συνεδρίαση/31.07.2025 (ΑΔΑ: 9ΒΖ246ΜΞ1Β-ΚΩΞ) Απόφαση Διοικητικού Συμβουλίου
Ο Μητροπολιτικός Οργανισμός Μουσείων Εικαστικών Τεχνών Θεσσαλονίκης (MOMus), σε εφαρμογή του άρθρου 47 του Ν.4412/2016, προκειμένου να διενεργήσει διαγωνισμό για το «Υποέργο 7. Εποπτεία Χώρων INSPIRE 2026», για τις ανάγκες του, καλεί όλους τους ενδιαφερόμενους οικονομικούς φορείς να υποβάλλουν σχόλια-παρατηρήσεις-απόψεις, επί των τεχνικών προδιαγραφών που τίθενται σε ανοιχτή 1η Δημόσια Διαβούλευση. 
Μετά το πέρας της προθεσμίας για τη διενέργεια της Δημόσιας Διαβούλευσης, θα αξιολογηθούν οι εισηγήσεις-προτάσεις που θα έχουν κατατεθεί στον ιστότοπο του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), θα γίνει η τελική διαμόρφωση και θα ενσωματωθούν στο πλήρες σώμα της διακήρυξης. Οι απόψεις και οι εισηγήσεις των συμμετεχόντων που θα κατατεθούν στη δημόσια διαβούλευση δε δεσμεύουν την υιοθέτηση αυτών από την υπηρεσία, η οποία θα αποφασίσει για την οριστικοποίηση των όρων που θα διέπουν τον επικείμενο διαγωνισμό, με αντικειμενικά κριτήρια. 
Επισημαίνεται ότι τα σχόλια των οικονομικών φορέων, αναρτώνται αυτούσια στην ηλεκτρονική φόρμα του ΕΣΗΔΗΣ. 
Η διαβούλευση θα διαρκέσει για χρονικό διάστημα δεκαπέντε (15) ημερών από την ημερομηνία ανάρτησης.
Η παρούσα ανακοίνωση θα αναρτηθεί στον ιστότοπο του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) (http://www.eprocurement.gov.gr)  στο σύνδεσμο Διαβουλεύσεις καθώς και στην Ιστοσελίδα του Οργανισμού
Συνημμένο: 1 αρχείο pdf (Σχέδιο Τεύχους Διακήρυξης )

